
Parlamentul României

Camera Deputaţilor
	COMISIA PENTRU ADMISTRAŢIE PUBLICĂ, AMENAJAREA TERITORIULUUI ŞI ECHILIBRU ECOLOGIC


	Bucureşti,
	25.03.2009

	Nr.
	26/279


Către

BIROUL PERMANENT AL CAMEREI DEPUTATILOR


Vă înaintăm, alăturat, raportul suplimentar asupra proiectului de Lege pentru modificarea şi completarea Legii nr.7/2006 privind statutul funcţionarului public parlamentar, trimis comisiei în vederea reexaminării şi depunerii unui nou raport, cu adresa nr. PL-x 632 din 3 martie 2009.

PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

Parlamentul României

Camera Deputaţilor

COMISIA PENTRU ADMISTRAŢIE PUBLICĂ, AMENAJAREA

TERITORIULUUI ŞI ECHILIBRU ECOLOGIC
	Bucureşti,
	25.03.2009

	Nr.
	    26/279


RAPORT SUPLIMENTAR
asupra proiectului de Lege pentru modificarea şi completarea Legii nr.7/2006 privind statutul funcţionarului public parlamentar

În şedinţa Plenului Camerei Deputaţilor din ziua de luni, 2 martie 2009, în temeiul art.70 din Regulamentul Camerei Deputaţilor, republicat, s-a hotărât retrimiterea proiectului de Lege pentru modificarea şi completarea Legii nr.7/2006 privind statutul funcţionarului public parlamentar (PLx 632/2008/2009), Comisiei pentru administraţie publică, amenajarea teritoriului şi echilibru ecologic sesizate în fond, în vederea reexaminării şi depunerii unui nou raport.

Pentru acest proiect de lege s-a întocmit raportul nr.26/2980 din 10.12.2008 prin care s-a propus admiterea cu modificări a proiectului de lege.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.1028/03.09.2008);
· punctul de vedere favorabil al Guvernului (nr.2073/03.09.2008).

Proiectul de Lege are ca obiect de reglementare modificarea şi completarea Legii nr.7/2006 privind statutul funcţionarului public parlamentar, cu modificările şi completările ulterioare.


Proiectul de Lege face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 24 martie 2009 a participat, în conformitate cu prevederile art.54 şi 55 din Regulamentul Camerei Deputaţilor, republicat: domnul Szakal Andras – preşedintele Agenţiei Naţionale a Funcţionarilor Publici.

La lucrările comisiei au fost prezenţi 29 deputaţi, din totalul de 31 membri ai comisiei.

Raportul comisiei a fost adoptat cu unanimitate voturi.



Proiectul de Lege a fost adoptat de Senat în şedinţa din 29 octombrie 2008. 


Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.

În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege pentru modificarea şi completarea Legii nr.7/2006 privind statutul funcţionarului public parlamentar, cu amendamentele admise şi respinse, care sunt redate în Anexele la prezentul raport.





 PREŞEDINTE,




                  SECRETAR,




Sulfina BARBU
                          

  Mihai Cristian APOSTOLACHE
Consilier, Sofia Chelaru
Expert, Roxana Feraru
I. AMENDAMENTE ADMISE



În urma dezbaterii, Comisia propune adoptarea proiectului de Lege cu următoarele amendamente:

	Nr.

crt.
	Text

Legea nr.7/2006

	Text Senat
	Text propus de Comisie

(autorul amendamentului)
	Motivarea

	1.
	
	Titlul legii:

LEGE

pentru modificarea şi completarea Legii nr.7/2006 privind statutul funcţionarului public parlamentar


	Nemodificat.
	

	2. 
	
	
Art.I – Legea nr.7/2006 privind statutul funcţionarului public parlamentar, publicată în Monitorul Oficial al României, Partea I, nr.35 din 16 ianuarie 2006, cu modificările şi completările ulterioare, se modifică şi se completează după cum urmează:

	Nemodificat.
	

	3.
	
Art. 5, alin.(21) 


„(21) Persoanele care desfăşoară activităţi de specialitate la Cancelaria preşedintelui, la cabinetele membrilor Biroului permanent, la cabinetele liderilor grupurilor parlamentare şi la grupurile parlamentare pot fi încadrate ca funcţionar public parlamentar pe perioadă nedeterminată, funcţionar public parlamentar pe perioadă determinată sau personal contractual.”

(Text Legea nr.221/2007)


	
1. La articolul 5, după alineatul (21) se introduce un nou alineat, alin.(22), cu următorul cuprins:

„(22) Pe lângă birourile de conducere ale comisiilor permanente, persoanele care desfăşoară activităţi de reprezentare şi comunicare, altele decât cele legate de organizarea, prezentarea şi redactarea lucrărilor de specialitate ale acestora, pot fi încadrate ca personal contractual.”

	
1. Alineatul (21) al articolului 5, se modifică şi va avea următorul cuprins:

„(21) Persoanele care desfăşoară activităţi de specialitate la Cancelaria preşedintelui, la cabinetele membrilor Biroului permanent, la cabinetele preşedinţilor comisiilor permanente, la cabinetele liderilor grupurilor parlamentare şi la grupurile parlamentare pot fi încadrate ca funcţionar public parlamentar pe perioadă nedeterminată, funcţionar public parlamentar pe perioadă determinată sau personal contractual. 

Se elimină.
(Autor: deputat Sulfina Barbu – Grup Parlamentar al PD-L)


	Reglementare corectă.

	4.
	
“Art.71.- (1) Se înfiinţează funcţia de reprezentant permanent al Camerei Deputaţilor pe lângă Parlamentul European, ca angajat contractual al Camerei Deputaţilor.


(2) Salarizarea  şi celelalte drepturi băneşti ale persoanei care are calitatea de reprezentant permanent al Camerei Deputaţilor, pe perioada misiunii sale în străinătate, se stabilesc de către Secretarul General al Camerei Deputaţilor cu aprobarea Biroului Permanent al Camerei Deputaţilor, cu respectarea legislaţiei în vigoare, ţinându-se seama de rolul, răspunderea, complexitatea şi importanţa socială a funcţiei exercitate.

(3) Se autorizează Ministerul Economiei şi Finanţelor să introducă modificările corespunzătoare în structura bugetelor Camerei Deputaţilor pe anul 2007. ”
(Text Legea nr.221/2007)

	
2. Articolul 71 se modifică şi va avea următorul cuprins:

„Art.71. – (1) Se înfiinţează funcţia de reprezentant permanent al Camerei Deputaţilor, respectiv al Senatului pe lângă Parlamentul European, ca angajat contractual al Camerei Deputaţilor  şi/sau al Senatului, după caz, salarizat la nivelul funcţiei publice parlamentare de şef departament sau director general.

(2) Celelalte drepturi ale persoanei care are calitatea de reprezentant permanent al Camerei Deputaţilor, respectiv al Senatului, pe perioada misiunii sale în străinătate, se stabilesc de către secretarul general al Camerei Deputaţilor şi/sau al Senatului, după caz, cu aprobarea Biroului permanent, cu respectarea legislaţiei în vigoare, ţinându-se seama de rolul, răspunderea, complexitatea şi importanţa socială a funcţiei exercitate.

(3) Se autorizează Ministerul Economiei şi Finanţelor să introducă modificările corespunzătoare în structura bugetelor de venituri şi cheltuieli ale Camerei Deputaţilor şi Senatului pe anul 2008. 

	
2. Articolul 71 se modifică şi va avea următorul cuprins:
Nemodificat.


(2) Pe perioada misiunii sale în străinătate, persoana care are calitatea de reprezentant permanent al Camerei Deputaţilor, respectiv al Senatului, decontează, pe bază de documente justificative, cheltuielile privind chiria şi întreţinerea spaţiului de locuit în străinătate, inclusiv utilităţile aferente, cheltuielile de birou privind telefonul, faxul şi internetul, cheltuielile privind asigurările de sănătate în străinătate şi cheltuielile privind biletele de avion – clasa economic – pentru deplasări în interesul serviciului la şi de la Parlamentul European.

(3) Se autorizează Ministerul Finanţelor Publice să introducă modificările corespunzătoare în structura bugetelor de venituri şi cheltuieli ale Camerei Deputaţilor şi Senatului.
(Autor: deputat Sulfina Barbu – Grup Parlamentar al PD-L)


	Corelare cu modificările de la alin.(1) şi (2).

Trebuie să se ţină seama şi de introducerea modificărilor în bugetul Senatului.

	5.
	
Art.17. – (4) – La eliberarea din funcţia de secretar general sau din cea de secretar general adjunct din motive neimputabile, prin grija Biroului permanent al fiecărei Camere a Parlamentului se va proceda la reîncadrarea persoanei respective într-o funcţie publică parlamentară corespunzătoare înalţilor funcţionari publici.

(5) La eliberarea din funcţia de şef departament sau de director general din motive neimputabile, se va proceda la reîncadrarea persoanei respective într-o funcţie publică parlamentară corespunzătoare pregătirii profesionale.”

(Text Legea nr.221/2007)
	
	
3. La articolul 17, alineatele (4) şi (5) se abrogă.
(Autor: deputat Sulfina Barbu – Grup Parlamentar al PD-L)


	Pentru eliminarea discriminărilor faţă de ceilalţi funcţionari publici parlamentari.



	6.
	
 „Art.22 – (2) Metodologia de organizare şi desfăşurare ale examenului sau concursului pentru promovarea într-o funcţie parlamentară superioară se aprobă de birourile permanente reunite ale camerelor Parlamentului, la propunerea secretarilor generali ai acestora.

	
3. La articolul 22, alineatul (2) va avea următorul cuprins:

„Art.22 - (2) Metodologia de organizare şi desfăşurare a examenului sau concursului pentru promovarea într-o funcţie parlamentară superioară se aprobă de biroul permanent al Camerei Deputaţilor, respectiv biroul permanent al Senatului la propunerea secretarilor generali ai acestora.

	Devine punctul 4 nemodificat.
	

	7.
	
Art.27.- (1) La nivelul Parlamentului se elaborează de către secretarii generali şi se aprobă de birourile permanente reunite ale Camerei Deputaţilor şi Senatului planuri de formare şi perfecţionare profesională, cu consultarea sindicatului sau, după caz, a reprezentanţilor personalului din structurile de specialitate ale Camerei Deputaţilor sau Senatului.


	
4. La articolul 27, alineatul (1)  va avea următorul cuprins:

„Art.27 - (1) Planul de formare şi perfecţionare profesională se aprobă de biroul permanent al fiecărei Camere a Parlamentului, la propunerea secretarului general, cu consultarea sindicatului.

	
5. La articolul 27, alineatul (1)  se modifică şi va avea următorul cuprins:


„Art.27 - (1) Planul de formare şi perfecţionare profesională se aprobă de biroul permanent al fiecărei Camere a Parlamentului, la propunerea secretarului general al fiecărei Camere, cu consultarea sindicatului.”
(Autor: deputat Sulfina Barbu – Grup Parlamentar al PD-L)


	Reglementare corectă.

	8.
	________________
	
5. La articolul 41, se introduc două noi alineate, alineatele (2) şi (3), cu următorul cuprins:


(2) Secretarilor generali şi secretarilor generali adjuncţi  ai Camerei Deputaţilor şi Senatului, care nu au domiciliul în municipiul Bucureşti li se asigură cazare la hotel sau, în cazul în care nu beneficiază de cazare la hotel, li se acordă, pe noapte, 70% din tariful minim negociat cu unităţile hoteliere pentru cazarea unui deputat sau senator.

(3) Secretarii generali şi secretarii generali adjuncţi ai Camerei Deputaţilor şi Senatului, care nu au domiciliul în municipiul Bucureşti beneficiază, lunar, de 4 deplasări dus-întors între municipiul Bucureşti şi localitatea în care îşi au domiciliul, cu orice mijloc de transport, ale căror cheltuieli se decontează în condiţiile legii.


	Devine punctul 6 nemodificat
	

	9.
	
Art.67.- Raportul de serviciu încetează de drept la data comunicării deciziei de pensionare a funcţionarului public parlamentar pentru limită de vârstă ori invaliditate. 
(Text Legea nr.221/2007)


	
6. Articolul 67 se modifică şi va avea următorul cuprins:

„Art.67. - Raportul de serviciu poate înceta la data comunicării deciziei de pensionare a funcţionarului public parlamentar pentru limită de vârstă ori invaliditate.

	Se elimină.
(Autor: deputat Sulfina Barbu – Grup Parlamentar al PD-L)


	Se menţine textul din Legea nr.221/2007, lege prin care s-a modificat Legea nr.7/2006.

	10.
	                          
Art.71.-(1) Funcţionarii publici parlamentari al căror raport de serviciu a încetat pentru motive neimputabile în condiţiile art. 62 lit. d) şi art. 64, beneficiază de o indemnizaţie egală cu 7 salarii lunare brute, care se impozitează potrivit legii. 


	
	
7. La articolul 71, alineatul (1) se modifică şi va avea următorul cuprins:


Art.71.-(1) Funcţionarii publici parlamentari al căror raport de serviciu a încetat pentru motive neimputabile în condiţiile art. 62 lit. d) şi art. 64, beneficiază de o indemnizaţie egală cu 7 salarii lunare brute, care se impozitează potrivit legii. În sensul prezentului articol, prin salariu lunar brut se înţelege salariu de bază brut lunar şi sporurile din ultima lună de activitate.
(Autor: deputat Sulfina Barbu – Grup Parlamentar al PD-L)


	Modul de calcul al cuantumului acestei indemnizaţii, astfel cum a fost acordat de către Camera Deputaţilor prin Compartimentul de specialitate şi care a avut în vedere salariul de bază brut lunar, incluzând salariul de merit şi/sau indemnizaţia de conducere, după caz, a fost considerat nelegal şi contestat de foşti salariaţi ai instituţiei la instanţele de judecată. Având în vedere faptul că instanţele judecătoreşti au acordat câştig de cauză solicitanţilor, prin hotărâri definitive şi irevocabile, propunem ca indemnizaţia cuvenită personalului din cele două Camere ale Parlamentului să se acorde conform practicii unitare instituite de Înalta Curte de Casaţie şi Justiţie, respectiv salariul lunar brut să includă, pe lângă salariul de bază brut lunar şi sporurile din ultima lună de activitate.


	11.
	Art.72

--------------------------


(5) Pensiile funcţionarilor publici parlamentari se actualizează în condiţiile alin. (3), în raport cu nivelul salariului brut al unui funcţionar public parlamentar în activitate, cu aceeaşi vechime, nivel de salarizare şi funcţie publică.


	
7. La articolul 72 alineatul (5) se modifică şi va avea următorul cuprins:

„(5) Pensiile de serviciu şi pensiile de urmaş, stabilite în condiţiile prezentei legi se actualizează prin aplicarea la cuantumul pensiei de serviciu aflate în plată, a procentului de majorare a salariului de bază de care beneficiază funcţionarul public parlamentar aflat în activitate cu aceeaşi vechime, nivel de salarizare şi funcţie publică. Dacă în urma actualizării rezultă o pensie mai mică, se păstrează pensia aflată în plată.

	Devine punctul 8 nemodificat.

	

	12.
	__________________
	
8. După articolul 73 se introduc două noi articole, art.731 şi art.732, cu următorul cuprins:

„Art.731 – La calculul vechimii în structurile Parlamentului prevăzute la art.72 şi 73 se ia în considerare, după caz, şi perioada în care funcţionarul public parlamentar a avut calitatea de deputat sau senator.”


Art.732 – La îndeplinirea condiţiilor de pensionare prevăzute la art.72, 73, 731, funcţionarul public parlamentar optează pentru pensia calculată conform prevederilor prezentei legi sau pentru pensia calculată în condiţiile Legii nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, ori ale altor legi speciale din cadrul sistemului public.”
	Devine punctul 9 nemodificat.

	

	13.
	___________________

	
9. După articolul 91 se introduce un nou articol, articolul 911 cu  următorul cuprins:


„Art.911.-Normele cu privire la stabilirea pensiei de serviciu prevăzută de prezenta lege vor fi aprobate printr-o convenţie încheiată între Secretariatele generale ale celor două Camere ale Parlamentului, Consiliul Legislativ şi Casa Naţională de Pensii şi alte Drepturi de Asigurări Sociale, care se publică în Monitorul Oficial al României, Partea I.”

	Devine punctul 10 nemodificat.

	

	14.
	__________________
	___________________
	
Art. II. – Prevederile alin. (21) al art. 5 din Legea nr. 7/2006 privind statutul funcţionarului public parlamentar, cu modificările şi completările ulterioare, astfel cum au fost modificate prin prezenta lege, se aplică de la data de 1 ianuarie 2010.
(Autor: deputat Sulfina Barbu – Grup Parlamentar al PD-L)


	

	15.
	___________________
	_____________________
	
Art.III. – (1) Prevederile art.71 alin.(1) din Legea nr.7/2006 privind Statutul funcţionarului public parlamentar, cu modificările şi completările ulterioare precum şi cele aduse prin prezenta lege se aplică şi funcţionarilor publici parlamentari al căror raport de serviciu a încetat în condiţiile art.62 lit.d) şi art.64 din Legea nr.7/2006, cu modificările şi completările ulterioare, până la data intrării în vigoare a prezentei legi.

(2) Cheltuielile suplimentare determinate prin acordarea indemnizaţiei potrivit alin.(1) vor fi asigurate prin bugetul Camerei Deputaţilor, respectiv al Senatului, în mod eşalonat în cursul anilor 2009 şi 2010.


(3) Procedura privind plata cheltuielilor care rezultă din aplicarea prevederilor art.71 alin.(1) din Legea nr.7/2006 privind Statutul funcţionarului public parlamentar, cu modificările şi completările ulterioare precum şi cele aduse prin prezenta lege, se aprobă de Biroul Permanent al fiecărei Camere, la propunerea secretarilor generali ai acestora.

(Autor: deputat Sulfina Barbu – Grup Parlamentar al PD-L)


	 Dispoziţia vizează atât posibilitatea unei planificări a fondurilor la nivelul bugetului fiecărei Camere, cât şi abordarea unitară a plăţii diferenţelor de indemnizaţie solicitate în instanţă de foşti salariaţi.
Totodată se vizează limitarea cheltuielilor publice în cazul acţiunilor înaintate în instanţă, având în vedere că instanţele de judecată dispun suportarea plăţilor actualizate cu rata inflaţiei, precum şi a cheltuielilor de judecată.

	16.
	___________________
	_____________________
	
Art.IV. – Se autorizează Ministerul Finanţelor Publice să introducă, la propunerea Camerei Deputaţilor, respectiv a Senatului, modificările corespunzătoare în volumul şi în structura bugetelor celor două Camere pe anul 2009.
(Autor: deputat Sulfina Barbu – Grup Parlamentar al PD-L)


	

	17.
	________________
	Art. II. – Legea nr.7/2006 privind statutul funcţionarului public parlamentar, publicată în Monitorul Oficial al României, Partea I, nr.35 din 16 ianuarie 2006, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

	Devine art. V nemodificat


	


  



PREŞEDINTE,




                  SECRETAR,




Sulfina BARBU
                          

  
Mihai Cristian APOSTOLACHE

Consilier, Sofia Chelaru

Expert, Roxana Feraru
II.    AMENDAMENTE RESPINSE

În cursul dezbaterilor, Comisia a respins următoarele amendamente:

	Nr. crt.
	Textul proiectului de lege
	Amendamentul propus şi 

autorul acestuia
	Motivarea amendamentelor propuse
	Camera 

Decizională

	1. 
	
Art.731 – La calculul vechimii în structurile Parlamentului prevăzute la art.72 şi 73 se ia în considerare, după caz, şi perioada în care funcţionarul public parlamentar a avut calitatea de deputat sau senator.

	
Art.731 – Funcţionarul public parlamentar şi personalul contractual care îşi desfăşoară activitatea în structurile de specialitate ale Parlamentului şi au o vechime în muncă de 28 de ani, din care cel puţin 10 în structurile Parlamentului, se poate pensiona şi beneficiază de pensia stabilită în condiţiile art.72 şi art.73.”


Art.731 - Funcţionarul public parlamentar şi personalul contractual care îşi desfăşoară activitatea în structurile de specialitate ale Parlamentului se poate pensiona, la cerere, înainte de împlinirea vârstei minime prevăzute de lege pentru pensionare şi beneficiază de pensia stabilită în condiţiile art.72 şi 73.

(Autor: deputat Mircia Giurgiu – Grup parlamentar al PD-L)
	Argumente pentru susţinere:

Argumente pentru respingere:
Pentru a nu se crea discriminări faţă de alte categorii de funcţionari publici.
	Camera Deputaţilor

Sulfina BARBU
                          

  
Mihai Cristian APOSTOLACHE

Consilier, Sofia Chelaru

Expert, Roxana Feraru

